armvectores/hy_wikipedia_2023 huggingface dataset:
Սավինցի (գյուղ, Տրոստյանեցի շրջան)

Անվան այլ կիրառումների համար տե՛ս՝ ՍավինցիՍավինցի (ուկրաիներեն՝ Савинці), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1680 թվականին։
2001 թվականի տվյալներով Սավինցի գյուղում բնակվում էր 1 022 մարդ։ Բնակավայրը զբաղեցնում է 3 կմ² տարածք։ Բնակչության խտությունը կազմում էր 340,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3000) Լեոնարդո

(3000) Լեոնարդո (անգլ.՝ Leonardo), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,35126 ա. մ., առավելագույնը մոտենում է 1,9242 ա. մ. հեռավորության վրա և հեռանում 2,7783 ա. մ.։ Արեգակի շուրջ մեկ ամբողջական պտույտ է կատարում 1316,89 երկրային օրվա ընթացքում, իր ուղեծրով շարժվելով միջինում 0,273371 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3000) Լեոնարդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2212) Հեֆեստոս

(2212) Հեֆեստոս (անգլ.՝ Hephaistos), աստերոիդ ապոլոնի ընտանիքում։ Հայտնաբերվել է 1978 թվականի սեպտեմբերի 27-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,161981 ա. մ., առավելագույնը մոտենում է 0,3515 ա. մ. հեռավորության վրա և հեռանում 3,9724 ա. մ., իսկ Երկրի ուղեծրին Հեֆեստոս աստերոիդը նվազագույնը մոտենում է 0,1173 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1161,12 երկրային օրվա ընթացքում, իր ուղեծրով շարժվելով միջինում 0,310046 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,58° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2212) Հեֆեստոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8773) Տորքիլլա

(8773) Տորքիլլա (անգլ.՝ Torquilla), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,135008 ա. մ., առավելագույնը մոտենում է 2,4454 ա. մ. հեռավորության վրա և հեռանում 3,8247 ա. մ.։ Արեգակի շուրջ մեկ ամբողջական պտույտ է կատարում 2027,48 երկրային օրվա ընթացքում, իր ուղեծրով շարժվելով միջինում 0,17756 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8773) Տորքիլլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոսկվայի Ա. Վ. Վիշնևսկու անվան վիրաբուժության ինստիտուտ

Մոսկվայի Ա.Վ. Վիշնևսկու անվան վիրաբուժության ինստիտուտ (ռուս.՝ Институт хирургии имени А. В. Вишневского), գիտահետազոտական բժշկական կենտրոն, բազմապրոֆիլ վիրաբուժական հաստատություն Ռուսաստանի Դաշնության առողջապահության նախարարության համակարգում։


== Պատմություն ==
Ինստիտուտն իր գործունեությունն սկսել է 1945 թվականի նոյեմբերին և համարվում է Բժշկական գիտությունների ակադեմիայի համակարգի առաջին բժշկական հետազոտական կենտրոններից և բազմապրոֆիլ վիրաբուժական հաստատություններից մեկը։
Մինչև 1947 թվականը ինստիտուտը գլխավորել են վիրաբույժներ Միխայիլ Նիկոֆորովիչ Ախուտինը, Սերգեյ Սերգեևիչ Յուդինը և Բորիս Վասիլևիչ Պետրովսկին։ 1947 թվականին ինստիտուտը ղեկավարել է պրոֆեսոր Ալեքսանդր Վասիլևիչ Վիշնևսկին։ Նրա մահից հետո` 1948 թվականին ինստիտուտը կոչվել է նրա անունով, իսկ ինստիտուտը ղեկավարել է նրա որդին` ԽՍՀՄ բժշկական գիտությունների ակադեմիայի ակադեմիկոս, պրոֆեսոր Ալեքսանդր Ալեքսանդրովիչ Վիշնևսկին, 1976-1988 թվականներին ինստիտուտը ղեկավարել է ակադեմիկոս, պրոֆեսոր Միխայիլ Իլյիչ Կուզինը, 1988-2010 թվականներին` Վլադիմիր Դմիտրիևիչ Ֆյոդորովը, 2011 թվականից` ակադեմիկոս, պրոֆեսոր Կուբիշկին Վալերի Ալեքսեյևիչը, 2015 թվականից` Ռևիշվիլի Ամիրան Շոթաևիչը։


== Գործունեություն ==
Յուրաքանչյուր տարի ինստիտուտն իրականացնում է մոտ 3500 վիրահատություններ։ Ինստիտուտը մասնագիտացած է հետևյալ ոլորտներում` որովայնային վիրաբուժություն, անոթային վիրաբուժություն, սրտային վիրաբուժություն, կրծքային վիրաբուժություն, թարախային վիրաբուժություն, ջերմային վնասվածքների բուժում, դիմածնոտային վիրաբուժություն։ Ինստիտուտի հիմնական խնդիրներից մեկը նոր վիրահատությունների մշակումն ու իրականացումն է։


== Ծանոթագրություններ ==


== Արտաքին հղումներ ==
Պաշտոնական կայք
Կիկայոլ (այլ կիրառումներ)

Կիկայոլ, կարող է վերաբերել՝

Կիկայոլ - գետ Ռուսաստանում, Կիդրիմյուի վտակը
Կիկայոլ - գետ Ռուսաստանում, Պերեբորի վտակը
Կիկայոլ - գետ Ռուսաստանում, Վելյուի վտակը
.ws

.ws, Սամոայի վերին մակարդակի ազգային դոմենն է։


== Արտաքին հղումներ ==
IANA .ws whois տեղեկություն
Ուլյանովսկոե (ավան, Ամվրոսիևսկի շրջան)

Ուլյանովսկոե (ուկրաիներեն՝ Улянівське), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Ուլյանովսկոե ավանում բնակվում էր 853 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դերինիա

Դերինեիա կամ Դերինիա (հուն․՝ Δερύνεια, թուրքերեն՝ Derinya), մեծ գյուղ և համայնք Կիպրոսի Հանրապետության Ֆամագուստայի շրջանում։ Տեղակայված է կղզու արևելյան ծայրում՝ Ֆամագուստա քաղաքից 2 կմ դեպի հարավ։ 1994 թվականից հարակից գյուղերի հետ կազմում է համանուն համայնքը։ Այժմյան համայնքապետը Անդրոս Կարայիանիսն է, ով կկառավարի մինչ 2016 թվականը։ Նրանից առաջ համայնքապետը եղել է Անդրեաս Շիապանիսը, իսկ նրանից առաջ լորա Իոաննուն։ Գյուղի տարածքը կազմում է 3.144 հեկտար, որից մոտ 75%-ը (1.241) օկուպացրել են թուրքական բանակը 1974 թվականից սկսած, այն նաև օկուպացրել է Ֆամագուստայի շրջանի 85%-ից ավելին։ Գյուղը հայտնի առողջարան Այիա Նապա քաղաքից հեռո է մոտ 12 կմ։ Համայնքի հողերը շատ նպաստավոր և բերրի են, այդ պատճառվ ել գյուղը նաև կոչվում է Կարմիր։ Մշակաբույսերից տարածված է կարտոֆիլը, լայնորեն տարածված է ելակի մշակումը։ Համայնքում ամեն տարի անցնակցվում է փառատոն, որը կոչվում է Ելակի փառատոն։ Գյուղը հանդիսանում է Անայենիսի Դերինեիա ֆուտբոլային ակումբի հայրենիքն է։ Այն նաև տարաքով Կիպրոսի մեծությամբ 16-րդ համայնքն է, իսկ բնակչությամբ 24-րդ բնակավայրը։
Գյուղն ունի ավելի քան 700 տարվա պատմություն։ Մինչ այժմ չի հայտնաբերվել գյուղի անվան ծագումը։ Սիմոս Մենարդոսը և Ջ. Գուդվինը իրենց գրքում պնդում են, որ առաջին բնակիչները հաստատվել են այստեղ Տրոյական պատերազմից հետո։


== Բնակչություն ==
Ըստ 2011 թվականի հոկտեմբեր ամսի տվյալների գյուղի բնակչությունը կազմել է 5,758 մարդ, մեծամասնությունը թուրք կիպրացիներ են, սակայն հունական տարածքում բացառապես բնակվում են հույն կիպրացիներ։


== Ժողովրդագրություն ==


== Պատկերասրահ ==

		


== Արտաքին հղումներ ==
Deryneia History and Culture Facebook Page


== Ծանոթագրություններ ==
Cup of China 2008

«Cup of China 2008» առաջնություն, 2008-2009 թվականներին կայացած գեղասահքի երրորդ գրան պրի։ Տեղի է ունեցել Չինաստանի մայրաքաղաք Պեկինում, 2008 թվականի նոյեմբերի 6-ին։ Կազմակերպիչները եղել են Չինաստանի գեղասահքի ասոցիացիայի անդամները։
Առաջնությանը մասնակցել են և՛ տղամարդիկ, և՛ կանայք։
Պարտադիր պար՝ Վիեննայի վալսը։


== Արդյունքներ ==


=== Տղամարդկանց ===


=== Կանանց ===


=== Զույգեր ===


=== Պարեր ===


== Արտաքին հղումներ ==
Արդյունքները ИСУ կայքում Archived 2008-11-07 at the Wayback Machine. (անգլ.)
Сайт Chinese Skating Association Archived 2019-05-07 at the Wayback Machine. (անգլ.),(չին.)
Առաջնության պաշտոնական կայքը Archived 2008-12-09 at the Wayback Machine. (անգլ.),(չին.)
Էննան Ալիմով

Էննան Ալիմով (Ղրիմի թաթարերեն՝ Ennan Alimov, 1912, Չերեմիսովկա, Q4406114?, Թեոդոսիայի գավառ, Տավրիկյան նահանգ, Ռուսական կայսրություն - 1941, Donbas), խորհրդային Ղրիմի թաթար գրող և նկարիչ։


== Կենսագրություն ==
Էննան Մեմուտովիչ Ալիմովը ծնվել է 1912 թվականին Չերեմիսովկա գյուղում (Կոպիրլիկյոյ, այժմ՝ Ղրիմի Բելոգորսկի շրջան), Բելոգորսկից ոչ հեռու, Ղրիմի թաթարների ընտանիքում։ Գյուղական իննամյա դպրոցն ավարտելուց հետո աշխատել է ծխախոտի գործարանում։ 1933 թվականին ընդունվել է Նիկոլայ Սամոկիշի գեղարվեստական ​​ստուդիան և ավարտել այն 1936 թվականին։ 1937 թվականին արվեստանոցը վերածվեց Ղրիմի արվեստի դպրոցի, իսկ 1938 թվականի հուլիսի 16-ից (1938 թվականի հուլիսի 19-ին Ղրիմի ԽՍՀ Ժողովրդական կոմիսարների խորհրդին առընթեր Արվեստի բաժնի մասին No 102 հրաման) մինչև 1941 թվականի սեպտեմբերը՝ Էննան Ալիմովը եղել է դրա տնօրենը։ Երկրորդ համաշխարհային պատերազմի բռնկումից հետո մեկնել է ռազմաճակատ։ 1941 թվականին ավագ սերժանտի զինվորական կոչումով զոհվել է Դոնբասում մարտերում։
Էննան Ալիմովի կտավները չեն պահպանվել։ 1933-1936 թվականներին «Յաշ Կուվետ» («Երիտասարդ ուժ») և «Կոմսոմոլսկայա պրավդա» թերթերում տպագրվել են նրա «Բագըջի քըզլար» («Խաղողագործ աղջիկներ»), «Օրմանդա թան» («Լուսաբացն անտառում»), «Կայտառմա օնագյան կիզ» («Խայթարմա պարող աղջիկը») վերարտադրությունները։
1936-1941 թվականներին լույս են տեսել նրա «Հայրենի գյուղը», «Տատրակը թափահարում է թևը» և «Ձկնորսները» պատմվածքները։ «Տատրակը թափահարում է թևը» պատմվածքի գլխավոր հերոսի նախատիպը նրա սիրելի Էմինե Սմեդլյաևան էր։ Ալիմովի «Իմ հայրենիքը» և «Դիմավորելով լուսաբացը» բանաստեղծությունները տպագրվել են «Գրական Ղրիմ» թերթում։


== Ծանոթագրություններ ==


== Գրականություն ==
Панова З. С. Развитие жанра рассказа в крымскотатарской литературе 30-х гг. XX века (на примере рассказа Э.Алимова «Горлица машет крылом») // Ученые записки Таврического национального университета им. В. И. Вернадского. — 2013. — Т. 26 (65), № 1. — Ч.1. — С. 192—195. — (Серия «Филология. Социальные коммуникации»).
Велиулаева А. Къырымтатар эдебияты: 6-нджи сыныф. — Акъмесджит, 1998.
«Я никого не забуду…» / Сборник произведений крымскотатарских писателей 1913—1940 гг. — Симферополь, 2001.
Դիլոֆոզավր

Դիլոֆոզավր (լատ.՝ Dilophosaurus), գիշատիչ դինոզավրերի հետնորդներ, որոնք ապրել են յուրայի դարաշրջանի սկզբում (մոտավորապես 191-200 միլիոն տարի առաջ)։ Դիլոֆոզավրերը բացահայտվել են 1954 թվականին (ԱՄՆ, Արիզոնա), սակայն նկարագրվել են բացահայտվելուց ավելի քան 10 տարի հետո։


== Ընդհանուր բնութագիր ==
Դիլոֆոզավրի երկարությունը 6 մետր է, քաշը մոտավորապես կես տոննա։ Ավելի նշմարվող առանձնահատկությունը նրա երկու կլորավուն կատարն է գլխի վրա։ Տարբեր անհատների մոտ կատարները եղել են տարբեր ձևերի։ Հնարավոր է, որ դա դրսևորում է սեռական դիմորֆիզմով։ Դիլոֆոզավրերի ատամները եղել են երկար և սուր։ Վերին ծնոտի ոսկորները շատ թույլ են միացված։ Ենթադրվում է, որ ատամները և ծնոտը եղել են շատ թույլ, որպեսզի կարողանա պահել խոշոր որսը, և փորձում էր բավարարվել սատկած կենդանիներով։


== Դիլոֆոզավր հանրահայտ մշակույթ ==
Դիլոֆոզավրը լայն ճանաչում է ստացել շնորհիվ Մայքլ Կրայտոնի «Յուրայի դարաշրջանի այգի» գրքի և նրա համանուն ֆիլմի։ Կրայտոնը բացահայտել է դիլոֆոզավրերի ծնոտի թուլության պատճառը։ Նա որսին հարվածում է իր թունավոր թքով, թքելով շատ մեծ տարածության վրա։ Ֆիլմում դիլոֆոզավրերին ներկայացնում են ոչ այնքան մեծ, առանձնացրել են մաշկային ծալքերով վզի վրա։

		


== Արտաքին հղումներ ==
Dilophosaur intro
errors in Jurassic Park Archived 2007-12-19 at the Wayback Machine.
Անրի Ֆարման

Անրի Ֆարման (ֆր.՝ Henri Farman, անգլ.՝ Henry Farman, մայիսի 26, 1874(1874-05-26)[…], Փարիզ - հուլիսի 17, 1958(1958-07-17), Փարիզ), ֆրանսիացի ավիակոնստրուկտոր, օդաչու և արդյունաբերող, ավիացիայի պիոներներից։
1909 թվականին Փարիզի մոտ հիմնել է դպրոց՝ օդաչուներ պատրաստելու համար։ Ստեղծել է ավելի քան 30 տեսակի ռազմական և քաղաքացիական ինքնաթիռ և ավիաշարժիչ։ 1912 թվականին հիմնել է «Ֆարման» ֆիրման։


== Ծանոթագրություններ ==
Ալուջորի դաշտ

Ալուջորի դաշտ, դաշտ Թուրքիայում, Ձիխարսու գետի հովտում։ Տարածվում է Շապին Գարահիսար քաղաքի արևելյան կողմում։ Գետակներով հարուստ, ոռոգելի և արգավանդ ու բարեբեր դաշտ է։


== Ծանոթագրություններ ==
Ասույթների տրամաբանություն

Ասույթների տրամաբանություն, տրամաբանության բաժին, որն ուսումնասիրում է տարրական ասույթներից «և», «կամ», «եթե... ապա», «ոչ» և այլ տրամաբանական շաղկապների միջոցով կառուցված բարդ ասույթների տրամաբանական ձևերը։ Ասույթների տրամաբանություն երբեմն անվանվում է պրոպոզիցիոնալ տրամաբանություն, ինչպես նաև ասույթների հաշիվ կամ պրոպոզիցիոնալ հաշիվ։
Ասույթների տրամաբանության մեջ բարդ ասույթի գաղափարը և նրա նկատմամբ կիրառվող տրամաբանական գործողությունները ճշգրտվում են այնպես, որ հնարավոր է դառնում ալգորիթմական ձևով լուծել մասնավորապես այն հարցը, թե տվյալ նախադրյալներից ինչպիսի հետևություններ կարող են բխել։ Դա իրականացվում է ասույթների տրամաբանության ձևականացված լեզվի կառուցման միջոցով, որտեղ բարդ ասույթի գաղափարը ճշգրտվում է բանաձևի գաղափարի միջոցով։ Լեզուն կառուցվում է այբուբենից, որի մեջ մտնում են պրոպոզիցիոնալ փոփոխականներ՝A,B ..., A1, B1,... և տրամաբանական շաղկապներ արտահայտող նշաններ՝ կոնյունկցիա (Z կամ ∧), դիսյունկցիա (V), իմպլիկացիա (⊃ կամ →), ժխտում (> կամ—), փակագծեր կամ կետեր, երբեմն նաև «ճշմարիտ» և «կեղծ» հաստատունները ներկայացնող նշաններ (t, f կամ 1,0)։

Այնուհետև տրվում են նշանների հաջորդականությունից բանաձև կազմելու կանոնները և տրամաբանական հետևեցումն արտահայտող կանոններ։ «Դասական» ասույթների տրամաբանության մեջ (ի տարբերություն կոնստրուկտիվի) այդ կանոններն ընտրվում են այնպես, որ հնարավոր լինի

պարզել բարդ ասույթի ճշմարտության (կեղծության) հարցը՝ կախված նրա մեջ մտնող տարրական ասույթների ճշմարտությունից (այդ նպատակով նշված տրամաբանական շաղկապները դիտվում են որպես որոշ փոփոխականների ֆունկցիաներ, որոնք, ինչպես և նրանց արգումենտները, ընդունում են «ճշմարիտ» և «կեղծ» արժեքներից մեկնումեկը)
ճշմարիտ նախադրյալներից միշտ ստանալ ճշմարիտ հետևություն
այդ կանոններով ստանալ բոլոր ճշմարիտ հետևությունները։ Այդ հարցը կարելի է լուծել, հենվելով բարդ ասույթները ներկայացնող բանաձևերի ձևի վրա՝ այն հանգեցնելով բանաձևի նույնաբար ճշմարիտ լինելու հարցին։ Դա կարող է իրականացվել աքսիոմատիկ մեթոդով, երբ ներմուծվում են որոշ բանաձևեր՝ ասույթների տրամաբանության աքսիոմաներ և տրվում են դրանցից նոր բանաձևեր արտածելու կանոններ։ Եթե աքսիոմաները նույնաբար ճշմարիտ բանաձևեր են և կանոնները այնպիսին են, որ այդ բանաձևերի վրա կիրառելով տալիս են նույնպիսի բանաձևեր, ապա տվյալ աքսիոմատիկան կոչվում է անհակասական, եթե նրանում արտածվում են բոլոր նույնաբար ճշմարիտ բանաձևերը՝ այն կոչվում է լրիվ (սեմանտիկյան իմաստով)։Լայն տարածում ունի նաև բովանդակային ձևով կառուցված դասական Ասույթների տրամաբանություն, որտեղ տրամաբանական շաղկապները սահմանվում են աղյուսակային եղանակով, որպես ֆունկցիաներ, որոնք իրենց արգումենտների հետ միասին ընդունում են երկու՝ «ճշմարիտ» և «կեղծ» արժեքներից մեկնումեկը։ Թեև այստեղ տրամաբանական հետևեցման սկզբունքների ճշգրիտ վերլուծությունը մնում է անիրագործելի, սակայն այն ունի լայն կիրառություն, մասնավորապես՝ ռելեկոնտակտային համակարգերի սինթեզման և դրանց պարզեցման գործում։ Նույն անալոգիայով տրամաբանական շաղկապները կարելի է սահմանել մատրիցաների ձևով, որտեղ ասույթներին վերագրվում է երկուսից ավելի (վերջավոր կամ անվերջ թվով) արժեքներից մեկնումեկը (օրինակ նաև «հնարավորություն», «անհեթեթություն» են), որով և անցում է կատարվում բազմարժեք տրամաբանությանը։
Ակնամոմ

Ակնամոմ , մեղվասոսինձ (հուն․՝ πρόπολις), գորշ կանաչավուն, դառը, բուրումնավետ, մածուցիկ նյութ։ Ակնամոմով մեղուները փակում են փեթակի ճեղքերն ու անցքերը, աշնանը փոքրացնում արկանոցը (թռիչքի անցքը)՝ ցրտից պաշտպանվելու համար։


== Բաղադրություն ==
Պարունակում է 50 % խեժ և բալասան, 35 % մոմ, 10 % եթերային յուղ, 5 % ծաղկափոշի։


== Կիրառում ==
Օգտագործվում է լաքերի և ներկերի արդյունաբերության մեջ, ձայնապնակներ պատրաստելու, երաժշտական գործիքները և փայտյա ամանները լաքապատելու համար։ Ակնամոմը վաղուց հայտնի է հայ ժողովրդական բժշկության մեջ որպես մի շարք հիվանդությունների (կոշտուկների, վերքերի, ականջի ցավի ևն) բուժման միջոց։


== Գրականություն ==
Младенов, С. Мёд и медолечение. — София, 1971.
Хисматуллина, Н. З. Практическая апитерапия. — Пермь: ЭксЛибрум, 2009. — 336 с.
Хорн, Х., Лейбольд, Г. Лекарства из улья: мёд, пыльца, маточное молочко, пчелиный воск, прополис, пчелиный яд / Пер с нем. М. Беляева. — М.: АСТ, Астрель, 2006. — 238 с.
Харнажа, В. Прополис. — 4-е изд. — Бухарест: Апимондия, 1981. — 247 с.
Պոնտե նելե Ալպի

Պոնտե նելե Ալպի (իտալերեն՝  Ponte nelle Alpi), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 8500 մարդ (2007), բնակչության խտություն՝ 145 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 32014։ Հեռախոսային կոդ՝ 0437։
Պոնտե նելե Ալպին սահմանակից է Բելունո, Ալպագո, Լոնգարոնե, Սովերցենե մունիցիպալիտետներին։
Կոմունայում սեպտեմբերի 8-ին նշում են սուրբ Աստվածածնի ծննդյան տոնը։


== Ժողովրդագրություն ==
Բնակչության աճը


== Կապի տվյալներ ==
Հեռախոս՝ 0437 9866
Էլեկտրոնային փոստ՝ urp@comune.pontenellealpi.bl.it
Պաշտոնական կայք՝ http://www.comune.pontenellealpi.bl.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ընդերքի պահպանություն

Ընդերքի պահպանություն, ընդերքի վրա բնածին և մարդահարույց գործոնների բացասական ազդեցության կանխումը։ Ընդերքի պահպանության հիմնական պահանջներն են.

ընդերքի կառուցվածքի, ընդերքում պարփակված օգտակար հանածոների քանակի, որակի և այլ հատկությունների վերաբերյալ հավաստի տեղեկությունների ապահովումը,
ընդերքօգտագործման սահմանված կարգի պահպանումը և ընդերքի ինքնակամ օգտագործման արգելումը,
օգտակար հանածոների պաշարների շարժի հավաստի հաշվառման ապահովումը,
օգտակար հանածոների և դրանց ուղեկցող բաղադրամասերի արդյունավետ օգտագործումը,
ընդերքօգտագործման հետ կապված աշխատանքների վնասակար ազդեցության բացառումը,
օգտակար հանածոների հանքավայրերի տարածքների ինքնակամ կառուցապատման կանխումը և այլ նպատակների համար դրանց օգտագործման սահմանված կարգի պահպանումը,
օգտակար հանածոների հանքավայրերի պահպանումը հրդեհներից, հեղեղներից և օգտակար հանածոների որակն ու հանքավայրերի արդյունաբերական արժեքը նվազեցնող կամ դրանց շահագործումը բարդացնող այլ գործոններից,
ընդերքի աղտոտման կանխումը նավթի, գազի և քիմիական նյութերի ստորգետնյա պահեստավորման, վնասակար նյութերն ու արտադրական թափոնները (այդ թվում՝ ճառագայթաակտիվ) թաղելու, կեղտաջրերը հեռացնելու դեպքերում։Օգտակար հանածոների հանքավայրերի և ստորգետնյա կառույցների տեղադրման տարածքներում արգելվում է բնակավայրերի, արդյունաբերական և այլ օբյեկտների նախագծումն ու կառուցումը։ Հազվագյուտ երկրաբանական մերկացումների, հանքաբանական գոյացումների, հնէաբանական օբյեկտների ու գիտական, պատմամշակութային արժեք ներկայացնող ընդերքի տեղամասերի կարգավիճակը և պահպանությունը սահմանում է ՀՀ Կառավարությունը։
Ընդերքի պահպանությունը կարգավորվում է ՀՀ ընդերքի մասին օրենսգրքով (2002)։
Լենո (Լոմբարդիա)

Անվան այլ կիրառումների համար տե՛ս՝ Լենո (այլ կիրառումներ)Լենո  (իտալերեն՝ Leno), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը 2004 թվականի տվյալներով կազմում է 13 503 մարդ։ խտությունը՝ 216 մարդ/կմ²։ Զբաղեցնում է 58 կմ² տարածք։ Փոստային ինդեքս՝ 25024։ Հեռախոսային կոդ՝ 030։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Համախառն արտադրանք

Համախառն արտադրանք, վիճակագրական ցուցանիշ, բնութագրում է որևէ երկրի տնտեսության, դրա ճյուղերի և ձեռնարկությունների արտադրանքի ծավալը դրամական արտահայտությամբ։ Ստեղծվելով որոշակի ժամանակահատվածում (ամիս, եռամսյակ, տարի)՝ այն ցույց է տալիս նյութական արտադրության ոլորտում կենդանի և առարկայացած աշխատանքային ծախսումների ծավալը։
Ռենա (Բադախոս)

Ռենա  (իսպ.՝ Rena), մունիցիպալիտետ Իսպանիայի Էստրեմադուրա ինքնավար համայնքի Բադախոս նահանգի Լաս Վեգաս Ալտաս շրջանում։ Զբաղեցնում է 11 կմ² մակերես։ Բնակությունը կազմում է 661 մարդ (2010 թվական)։ Վարչական կենտրոնից գտնվում է 116 կմ հեռավորության վրա։


== Ծանոթագրություններ ==
Ալխարակե

Ալխարակե  (իսպ.՝ Aljaraque) մունիցիպալիտետ Իսպանիայում։ Գտնվում է Տոլեդո պրովինցիայի Անդալուզիա ինքնավար համայնքի կազմում։ Մունիցիպալիտետը գտնվում է թվականի Մեծ Ուելվա շրջանում։ Տարածքը կազմում է 34 կմ2, բնակչությունը՝ 18 443 մարդ (2010 տվյալներով)։ Պրովինցիայի վարչական կենտրոնից գտնվում է 8 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական էջ
Sitio web del Ayuntamiento de Aljaraque
Aljaraque Archived 2007-10-09 at the Wayback Machine.
Լուիջի Պիրանդելլո

Լուիջի Պիրանդելլո (իտալերեն՝ Luigi Pirandello, հունիսի 28, 1867(1867-06-28)[…], Ագրիջենդո, Սիցիլիա - դեկտեմբերի 10, 1936(1936-12-10)[…], Հռոմ, Իտալիա), իտալացի գրող, 1934 թվականի Նոբելյան մրցանակի դափնեկիր։


== Կենսագրություն ==
Գրական գործունեությունը սկսել է որպես բանաստեղծ («Բերկրալի ցավ», 1889, ժողովածու)։ «Սեր առանց սիրո» (1894) ժողովածուի նովելներում Պիրանդելլոն հետևել է վերիզմի ավանդույթներին, «Տարվա նովելները» (1922) ժողովածուում ձգտել է նաև ցույց տալ «փոքր» մարդու ներաշխարհը և նրա հոգեկան խռովությունը կյանքի խավարի դեմ։


== Ստեղծագործություններ ==
«Հանգուցյալ Մատտիա Պասկալը» (1904) վեպում բացահայտել է ժամանակակից բուրժական հասարակարգում ապրող մարդու սոցիալական «դիմակի» և իսկական «դեմքի» միջև եղած հակասությունը։ Պիրանդելլոի 1910-1917 թվականի դրամատուրգիայում գերիշխում են Սիցիլիայի բարբառով գրված կենցաղային կատակերգությունները («Լիոլա», 1916 և այլն), ապա՝ իտալերեն փիլհոգեբանական դրամաները։
Պիրանդելլո դրամաներում պատկերել է արվեստի ու կյանքի հակասությունը, մարդկանց սոցիալական ողբերգությունը («Վեց գործող անձ հեղինակի որոնումներում», 1921), ըմբոստացումը դառն իրականության դեմ և պատրանքներով լի աշխարհի ստեղծումը («Հենրիխ », 1922, «Կյանք, որ քեզ եմ տալիս», 1924), բարոյախոսության սուբյեկտիվությունը և իրականության ու պատրանքների միջև սահմանագծի բացակայությունը («Ամեն մարդ յուրովի», 1924, «Այսօր անում ենք հանպատրաստից», 1930)։


== Մրցանակներ ==
Նոբելյան մրցանակ (1934)։


== Ծանոթագրություններ ==
Նովայա Կախովկա

Նովայա Կախովկա (ուկրաիներեն՝ Нова Каховка), քաղաք Ուկրաինայի Խերսոնի մարզի Նովայա Կախովկայի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Կլյուչևոե։ Հիմնադրվել է 1952 թվականին։
2011 թվականի տվյալներով Նովայա Կախովկա քաղաքում բնակվում էր 48 298 մարդ։ Բնակավայրը զբաղեցնում է 22,74 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Խոզանափուշ Գաբրիելյանի

Խոզանափուշ Գաբրիելյանի (լատ.՝ Cousinia gabrieljaniae), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
30-40 սմ բարձրության բազմամյա կիսաթփիկ բույս է։ Տերևները հերթադիր են, փետրաձև հատված, հիմնական ջղերի ծայրերին կան սուր կոշտ փշեր։ Զամբյուղները տանձաձև են, կենտրոնական զամբյուղը միշտ եզրայիններից մեծ է։ Ծածկոցի թերթերը համարյա մերկ են, նիզականման հավելուկով, թեթևակի հետ թեքված, փշոտ սրածայրով։ Ծաղիկները ծիրանագույն են։ Սերմնիկները սև են, կոնուսաձև, թմբիկավոր, ունեն 3 կող։ Պապուսը թափվող է։


== Տարածվածություն ==
Հանդիպում է միայն Զանգեզուրի ֆլորիստիկական շրջանում (Կապանի շրջակայք)։ Աճում է նաև Արևելյան Անդրկովկասում (Ջեբրաիլ)։


== Էկոլոգիա ==
Աճում է ստորին լեռնային գոտում՝ ծովի մակարդակից 700-800 մ բարձրությունների վրա, շիբլյակում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հայտնի է մեկ պոպուլյացիա Սյունիքի մարզում։ Տարածման և բնակության շրջանների մակերեսը 500 կմ²-ից պակաս է։ Տեսակը աճում է ինտենսիվ յուրացվող տարածքներում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Թյուրքան Աքյոլ

Թյուրքան Աքյոլ (թուրքերեն՝ Türkân Akyol; հոկտեմբերի 12, 1928(1928-10-12), Ստամբուլ, Թուրքիա - սեպտեմբերի 7, 2017(2017-09-07), Անկարա, Թուրքիա), թուրք քաղաքական գործիչ, բժիշկ և գիտնական։ Եղել է Թուրքիայի պատմության առաջին կին նախարարը, ինչպես նաև երկրի առաջին կին ռեկտորը։


== Կենսագրություն ==
Թյուրքան Աքյոլը ծնվել է 1928 թվականի հոկտեմբերի 12-ին Ստամբուլում։ Նախնական կրթությունը ստացել է Թուրքիայի մի քանի քաղաքներում, քանի որ նրա հայրը եղել է շտաբային սպա։ 1947 թվականին ավարտել է Ստամբուլի աղջիկների Էրենքյոյ դպրոցը։ Աքյոլը բժշկական կրթությունը ստացել է Անկարայի համալսարանում՝ ավարտելով այն 1953 թվականին։ 1965 թվականին ստացել է դոցենտի գիտական աստիճան, իսկ 1970 թվականին՝ պրոֆեսորի գիտական աստիճան։ 1959- 1965 թվականներին գիտական հետազոտություններ է իրականացրել ԱՄՆ-ում, Ֆրանսիայում և Նիդեռլանդներում։
1971 թվականի մարտի 25-ին նշանակվել է Թուրքիայի առողջապահության և սոցիալական ապահովության նախարար՝ Նիհատ Էրիմի կառավարության կազմում։ Նա դարձավ Թուրքիայի պատմության առաջին կին նախարարը։ Նույն տարվա դեկտեմբերի 13-ին անցել է թոշակի և վերադարձել համալսարանական գործունեության։
1980 թվականին ընտրվել է Անկարայի համալսարանի ռեկտոր՝ դառնալով Թուրքիայի առաջին կին ռեկտորը։ Այդ պաշտոնին եղել է մինչև 1982 թվականը, որից հետոո աշխատանքից ազատվել է՝ Խորհրդի հետ ունեցած տարաձայնությունների պատճառով։ Աքյոլը դասավանդել է համալսարանում մինչև 1983 թվականը, երբ Էրդալ Ինյոնյուն առաջարկեց նրան դառնալ Սոցիալ- դեմոկրատական կուսակցության (SODEP) անդամ։ Աքյոլը դարձել է կուսակցության փոխնախագահ։
Թյուրքան Աքյոլը 1978 թվականին Իզմիրի մարզից դարձել է Թուրքիայի Ազգային մեծ ժողովի պատգամավոր։ Նա վերադարձել է դասախոսական աշխատանքի 1991 թվականին։ 1992 թվականին նշանակվել է Թուրքիայի կանանց և ընտանիքի հարցերով նախարար՝ Սուլեյման Դեմիրելի կոալիցիոն կառավարության կազմում։ 1993 թվականին վերանշանակվել է նույն պաշտոնում՝ երկրի առաջին կին վարչապետ Տանսու Չիլլերի կառավարությունում։


== Ծանոթագրություններ ==
Պարխոմովցի

Պարխոմովցի (ուկրաիներեն՝ Пархомівці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Պարխոմովցի գյուղում բնակվում էր 951 մարդ։ Բնակավայրը զբաղեցնում է 2457 կմ² տարածք։ Բնակչության խտությունը կազմում էր 387,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալիշանյան

Ալիշանյան, հայկական ազգանուն


== Ազգանունը կրողներ ==
Քերովբե Պետրոս–Մարգարի Ալիշանյան (1820-1901), բանաստեղծ, բանասեր, պատմաբան, աշխարհագրագետ, թարգմանիչ։


== Ծանոթագրություններ ==
Կոլոնտաև

Կոլոնտաև (ուկրաիներեն՝ Колонтаїв), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1654 թվականին։
2001 թվականի տվյալներով Կոլոնտաև գյուղում բնակվում էր 1 197 մարդ։ Բնակավայրը զբաղեցնում է 8361 կմ² տարածք։ Բնակչության խտությունը կազմում էր 143,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռադովիչի (այլ կիրառումներ)

Ռադովիչի, կարող է վերաբերել՝

Ռադովիչի - գյուղ, Ուկրաինայի Վոլինի մարզի Իվանիչևի շրջանում
Ռադովիչի - գյուղ, Ուկրաինայի Վոլինի մարզի Տուրիի շրջանում
Դ-10 100-միլիմետրանոց տանկային թնդանոթ

Դ-10, խորհրդային ակոսավոր տանկային թնդանոթ, որն ստեղծվել է երկրորդ համաշխարային պատերազմի տարիներին։ Ստեղծվել է 1944 թվականին և պատերազմի ընթացքում տեղադրվել է ՍՈՒ-100 սերիական հրետանային ինքնագնաց կայանքի և մի շարք փորձնական տանկերի ու հրետանային ինքնագնաց կայանքների վրա։ Պատերազմից հետո տեղադրվել է Տ-54/55 տանկի ու նրա մի շարք տարբերակների, ինչպես նաև այլ մեքենաների վրա առնվազն մինչև 1978 թվականը, ինչի շնորհիվ այն եղել է ամենազանգվածային տանկային թնդանոթներից մեկը պատմության մեջ։


== Ձևափոխված տարբերակներ ==
ԶԻՖ-25 – հրետանախուցային թնդանոթ 52-ՊԿ-412
Դ-10Ս – հակատանկային թնդանոթ 52-ՊՍ-412, որը նախատեսված է ՍՈՒ-100 և ՍՈՒ-101 հրետանային ինքնագնաց կայանքների վրա տեղադրվելու համար
Դ-10ՍՈՒ – հակատանկային թնդանոթ 52-ՊՍ-412ՈՒ, բազային տարբերակից տարբերվում է հավասրակշռման մեխանիզմի առկայությամբ
Դ-10Տ – տանկային թնդանոթ 52-ՊՏ-412, որը նախատեսված է Տ-54 տանկի վրա տեղադրելու համար
Դ-10Տ2 – տանկային թնդանոթа 52-ՊՏ-412-2, ունի հավասարակշռման մեխանիզմ, նախատեսվա է Տ-54 տանկի վրա տեղադրելու համար
Դ-10ՏԳ – տանկային թնդանոթ 52-ՊՏ-412Ս, ունի արտարկիչ, միամակարդակ սպառազինության կայունացուցիչ, նախատեսված է Տ-54Ա տանկի վրա տեղադրելու համար
Դ-10Տ2Ս – տանկային թնդանոթ 52-ՊՏ-412Դ, ունի արտարկիչ, երկմակարդակ սպառազինության կայունացուցիչ, նախատեսված է Տ-54Բ և Տ-55 տանկերի վրա տեղադրելու համար
Դ-33 – տանկային թնդանոթ 2Ա48 և 2Ա48-1, թեթեվացվել է 600 կգ-ով նախատեսված է Օբյեկտ 685 և Օբյեկտ 934 տանկերի վրա տեղադրելու համար
Դ-50/Դ-10 – հակատանկային թնդանոթ, նախատեսված է ՍՈՒ-100Պ հակատանկային հրետանային ինքնագնաց կայանքի վրա տեղադրելու համար
Մ-63 – արդիականացված տարբերակ, նախատեսված է ՍՈՒ-100Մ հակատանկային հրետանային ինքնագնաց կայանքի վրա տեղադրելու համար
Type 59 – Դ-10Տ թնդանոթի չինական պատճենը Տիպ 59 տանկի վրա տեղադրելու համար


== Կառուցվածք ==


=== Տեխնիկատակտիկական բնութագրեր ===


=== Ռազմամթերք ===


== Դ-10 կրող մեքենաներ ==
ՍՈՒ-100
ՍՈՒ-101
ՍՈՒ-100Պ
ՍՈՒ-100Մ
Տ-34-100
Օբյեկտ 685
Օբյեկտ 934
Տ-54
Տ-55
Type 59
1248 նախագծի պահակային նավեր


== Ծանոթագրություն ==


== Գրականություն ==
М. В. Павлов, И. В. Павлов. Отечественные бронированные машины 1945—1965 гг. // Техника и вооружение: вчера, сегодня, завтра. — Москва: Техинформ, 2008. — № 9. — С. 46.
100-мм танковые пушки Д10-Т, Д10-ТГ, Д10-Т2С. Руководство службы. — Военное издательство Министерства обороны СССР, 1971. — 288 с.
Ջովանի Բատիստա Նիկոլինի

Ջովանի Բատիստա (Ժանբատիստա) Նիկոլինի (իտալերեն՝ Giovanni Battista Niccolini, հոկտեմբերի 29, 1782(1782-10-29), Սան Ջուլիանո Տերմե, Պիզա, Տոսկանա, Իտալիա - սեպտեմբերի 20, 1861(1861-09-20), Ֆլորենցիա), իտալացի բանաստեղծ, թատերագիր։
Առաջին ողբերգությունները գրված են դասական ձևով։ Ավելի ուշ ավելացել է ռոմանտիկ պաթոսը։


== Ողբերգությունները ==
«Պոլիկսենե» (1813, «Театро нуово», Ֆլորենցիա)
«Էդիպ Էվմենիդի անտառում» (1823)
«Մեդեա» (1825)
«Լյուդովիկո Սֆորզա» (1847)
«Բեատրիս Սենսի» (1838)
«Անտոնիո Ֆոսցառինի» (1823, 1827, Ֆլորենցիա)
«Ջիովաննի դա Պրոչիդա» (1817, 1830, Ֆլորենցիա; պրեմյերայից հետո արգելվել է)
«Նաբուգոդոնոսոր» (1815) — կայսեր անվան տակ վերցվել է Նապոլեոն Բոնապարտը։


== Ծանոթագրություններ ==


== Գրականություն ==
Tragedie di Giovanni Battista Niccolini fiorentino, v. 1-2. Capolago, 1831.
Vannucci A. Ricordi della vita e delle opere di G. B. Niccolini. Firenze, 1886.
Ժնև

Անվան այլ կիրառումների համար տե՛ս՝ Ժնև (այլ կիրառումներ)Ժնև (գերմ.՝ Genf, ֆր.՝ Genève, իտալերեն՝ Ginevra), Շվեյցարիայի բնակչությամբ երկրորդ խոշոր քաղաքն է։
Բնակչությունը 184.4 հազար մարդ (2003), որից 44% օտարերկրացիներ են։ Բնակչությունը ընդհանուր առմամբ ֆրանսախոս է։


== Անվանում ==
Հնում եղել է կելտական բնակավայր։ Առաջին անգամ հիշատակվում է (լատ.՝ Geneva ձևով) մ․ թ․ ա 1֊ին դարում Հուլիոս Կեսարի կողմից։
Անվանման ֆրանսերեն գրությունն է Genève, գերմաներեն՝ Genf։ Ինչպես ֆրանսերեն, այնպես էլ գերմաներեն անվանումն առաջացել է կելտերեն gena «բերան, ելանցք» բառից․ այստեղ Ժնևի լճից արտահոսում է Ռոն գետը՝ կազմելով կարծես լճի «բերանը, ելանցքը»։ Արևմտահայերենում տարածված է անվանման Ժընև գրությամբ։


== Աղբյուրներ ==
Չառլզ Միքս շրջան (Հարավային Դակոտա)

Չառլզ Միքս շրջան (անգլ.՝ Charles Mix County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.844 կմ² է, բնակչությունը՝ 9.129 մարդ (2010 թ. տվյալներով)։ Շրջկենտրոնն է Լեյք Անդես բնակավայրը։ Կազմավորվել է 1862 թ.։
Դալնի (այլ կիրառումներ)

Դալնի, կարող է վերաբերել՝

Դալնի - խուտոր Ռուսաստանի Բաշկորտոստան հանրապետության Չիշմինսկի շրջանի կազմում։
Դալնի - գյուղ Ռուսաստանի Լենինգրադի մարզի Գատչինսկի շրջանի կազմում։
Դալնի - գյուղ Ռուսաստանի Լիպեցկի մարզի Դոբրովսկի շրջանի կազմում։
Դալնի - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Դալնի - գյուղ Ռուսաստանի Դաշնության Ռոստովի մարզի Պրոլետարսկի շրջանում
Գոյանորտի

Գոյանորտի (պորտ.՝ Goianorte), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 4 608 մարդ՝ 2006 թվականի տվյալներով։ Գրավում է 1 800,974 կմ2 տարածք։ Բնակչության խտությունը՝ 2,6 մարդ/կմ²։


== Պատմություն ==
Քաղաքը հիմնադրվել է 1989 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 10.507.429,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.228,98 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,640 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Գոյանորտիի մասին
Նյարդ (ֆիլմ, 2016)

«Նյարդ» (անգլ.՝ Nerve) — Ամերիկական երիտասարդական թրիլեր, նկարահանված Հենրի Յուսթի և Էրիել Շուլմա կողմից։ Սցենարի հեղինակն է Ջեսիկա Շարզերը։ Ֆիլմը Ջին Ռայնի պոեմի էկրանավորումն է։ Պրեմիերան տեղի է ունեցել 2016 թվականի հուլիսի 27-ին ԱՄՆ-ում , Ռուսաստանում՝ նույն թվականի սեպտեմբերի 15-ին։


== Սյուժե ==
Դպրոցի շրջանավարտ Վեներա «Վի» Դելմոնիկոին անհրաժեշտ էր գումար քոլեջ ընդունվելու համար։ Նա  ստանում է հրավեր մասնակցելու «Նյարդ» համակարգչային վիդեոխաղին, խաղի դոգման է «Ճշմարտություն կամ գործողություն»։ Օնլայն ռեալիթի-շոուի ընոացքում խաղացողները պետք է կատարեն «դիտողների» ցանկությունները, և դրա դիմաց ստանան գումար, իսկ գումարի չափը կախված է առաջադրանքի բարդությունից։ Ըստ կանոնների՝ խաղացողը իրավունք չունի խաղից փախչելու կամ դրա մասին իրավապահ մարմիններին հայտնելու, հակառակ դեպքում նրա հաշիվը կզրոյացվի։ Խաղի ընթացքում Վին հանդիպում է Սեմին։ Այդ գրավիչ զույգը շատ արագ մեծ համբավ է ձեռք բերում և «դիտողները» պահանջում են, որ Վին և Յենը միանան և շարունակեն միասին կատարել առաջադրանքները։ Խաղը աստիճանաբար սրվում է և հերթական առաջադրանքը կարող է մեծ վտանգի հասցնել զույգին և սպառնալ նրանց կյանքին։


== Դերերում ==
Էմմա Ռոբերթս — Վեներա «Վի» Դելմոնիկո
Դեյվ Ֆրանկո — Յեն / Սեմ
Ջուլետ Լյուիս — Նենսի
Էմիլի Միդ — Սինդի
Մայլս Հեյզեր-Թոմի
Կոմիկո Գլեն — Լիվ
Սամիրա Ուայլի — Ազհար
Էդ Սքվայր — Չակ
Բրայան Մարկ — Ջեյ Պի
Մարկ Ջոն  Ջեֆֆրի —Ուես
Կոլսոն Բեյքեր — Թայ
Քեյսի Նայստատ — Քամեո


== Արտադրություն ==
2014 թվականի փետրվարին հայտնի դարձավ, որ Հենրի Յուստը и Էրիել Շուլմանը դարձել են Ջեսիկա Շարզերնի սցենարով գրված ֆիլմի ռեժիսորները, որը հիմնված էր Ջին Ռայնի պոեմի վրա։ 2015 թվականի հունվարին պարզ դարձավ, որ գլխավոր դերերում հանդես կգան Էմմա Ռոբերթսը և Դեյվ Ֆրանկոն։ 2015 թվականի ապրիլին հայտարարեցին, որ Կոմիկո Գլենը և Կոլսոն Բեյքերը նույնպես նկարահանվելու են ֆիլմում։
Հիմնական նկարահանումները սկսվել են 2015 թվականի ապրիլի 13-ից, Նյու Յորքում և ավարտվել 2015 թվականի հունիսի 5-ին։


== Ընդունելություն ==


=== Դրամարկղային հավաքներ ===
«Նյարդ» ֆիլմը ԱՄՆ-ում Էկրաններին դուրս եկավ 2016 թվականի հունիսի 27-ին (չորեքշաբթի), չնայած սովորաբար ֆիլմերի պրեմիերաները ցուցադրվում են ուրբաթ օրերին։ Ըստ կանխատեսումների՝ առաջին հինգ օրերի ընթացքում սպասվում էր, որ պետք է ֆիլմի շահույթըհասներ  10 մլն-ից 15 մլն դոլլարի։ Ֆիլմը սկզբում զբաղեցրեց 8-րդ հորիզոնականը և ստացել է 9,4 մլն դոլլարի շահույթ, իսկ հինգ օրվա ընթացքում՝ 15,5 մլն դոլլար․։ Ընդհանուր դրամարկղային հավաքները կազմել են  83,7 մլն դոլլար, որից  83,7 մլն դոլլար ԱՄՆ-ում, իսկ 38,6 մլն դոլլար՝ մյուս երկրներում։


=== Քննադատություն ===
Կինոնկարը քննադատներից ստացավ շատ տարբեր, բայց մեծմասամբ դրական արձագանքներ։ Rotten Tomatoes կայքում, 125 արձագանքի հիման վրա վարկանիշը կազմեց 66 %, իսկ գնահատականը՝ 10-ից 5,7։ Metacritic կայքում ֆիլմը ստացավ 58 գնահատականը 100-ից՝33 արձագանքի հիման վրա։
Շատ կինոքննադատներ կինոնկարը նմանեցնում են Pokémon Go համակարգչային խաղին։


== Ծանոթագրություններ ==


== Արտաքին հղումներ ==
http://www.playnerve.com/ фильма. պաշտոնական կայք
«Նյարդ (ֆիլմ, 2016)»(անգլ.) ֆիլմը Internet Movie Database կայքում
Նյարդ(անգլ.) ֆիլմը Rotten Tomatoes կայքում
«Նյարդ»(անգլ.) ֆիլմը Metacritic կայքում:
Caninus

Caninus (կարդացվում է՝ քեյնայնաս), ամերիկյան դեթգրայնդ-խումբ՝ ձևավորված որպես Most Precious Blood խմբի կիթառահար Ջասթին Բրենանի սայդ-նախագիծ։ Խումբը հայտնի է նրան, որ վոկալային հատվածնեը կատարել են երկու էգ պիտբուլտերիերներ։ 2011 թվականից սկսած՝ երաժշտական խմբի գործունեությունը դադարեցվել է։


== Պատմություն ==
Պաշտոնական կայքի տվյալներով՝ երաժշտական խումբը ծնունդ է առել 1992 թվականին այնպիսի խմբերի ազդեցությամբ, ինչպիսիք են Terrorizer-ը, Death of Napalm-ը, Cannibal Corpse-ը, Sorcery-ը, Incantation-ը և Malevolant Creation-ը։ Սակայն սեփական ոճը երաժիշտները գտել են 2001 թվականին խմբի կազմը մի քանի անգամ փոփոխելուց հետո։
Գրեթե նույն ընթացքում խմբի անդամները ապաստարանից փրկել են երկու էգ պիտբուլտերիերների, որ պատրաստվում էին էվթանազիայի։ Երաժիշտները որոշեցին, որ ի տարբերություն ժանրի այլ խմբերի, որոնք փորձում են նմանվել կենդանիներին՝ օգտագործելով գրոուլինգը և վոկալի տեխնիկայի այլ տարբերակներ, նրանք կօգտագործեն իրական շների հաչոց։ Անդամների կարծիքով՝ դա շատ գործող էր, և ձայները, որ հնչեցնում էին շները, իսկապես ավելի ուժեղ էին և պայծառ, քան մարդկային էքստերմալ վոկալի տեխնիկան։
Ձայնագրությունները կատարվում էին հետևյալ կերպ. երաժիշտները վարժեցրել են շներին և սովորեցրել որոշակի հրահանգներ («նստել», «պառկել», «թեքվել» և այլն), և ընտելացման ու խաղերի ընթացքում ձայնագրել են նրանց ձայները։ Կային որոշ շշուկներ համերգային գործունեության և կենդանի կատարումների մասին, սակայն նախագիծը դադարեցնելուց հետո խմբի անդամներից մեկն ասաց, որ «դա պետք է անակնկալ լիներ»։
Խումբը սատարել են մի շարք հայտնիներ, ինչպիսիք են Սյուզան Սարանդոնը և Andrew W.K.-ը։ 2008 թվականին խմբի մի շարք հարվածային գործիքներով հատվածներ ձայնագրել է Ռիչարդ Քրիսթին։
2011 թվականին պիտբուլտերիերներից մեկի՝ Բեզիլի մոտ ուղեղի ուռուցք առաջացավ, ինչի հետ կապված՝ նրան որոշեցին քնեցնել։ Դրա պատճառով խմբի գործունեությունը դադարեցվեց։ 2016 թվականի սկզբին մահացավ նաև երկրորդ շունը՝ Բաջին։


== Խմբի գաղափարախոսություն ==
Caninus խմբի բոլոր այն մասնակիցները, որոնք մարդիկ են, վեգաններ են, որ հանդես են գալիս կենդանիների իրավունքների պաշտպանության և նրանց հետ էթիկական շփման կողմից։ Իրենք՝ մասնակիցները, մեկ անգամ չէ, որ իրենց կարծիքն են նշել այն մասին, որ կենդանիներն ունեն սեփական ձայնի իրավունք։ Նրանց առաջին ձայնասկավառակի անվան թարգմանությունն է. «Այժմ կենդանիները ձայն ունեն»։ Նաև երաժիշտները հանդես են գալիս տնային կենդանիներ գնելու դեմ կենդանական խանութներում և կոչ են անում որդեգրել նրանց հատուկ ապաստարաններից։


== Սկավառակագրություն ==
Իր ստեղծագործական ակտիվության շրջանում խումբը պայմանագիր է կնքել War Torn Records լեյբլի հետ և ձայնագրել է երեք երգ, ներառյալ՝ Hatebeak-ի հետ սփլիթը և 7" սփլիթը Cattle Decapitation դեթ-մետալ խբի հետ։

Now the Animals Have a Voice, ձայնասկավառակ (2004)
Caninus/Hatebeak, սփլիթ (2005)
Cattle Decapitation/Caninus, սփլիթ (2005)


== Ծանոթագրություններ ==


== Արտաքին հղումներ ==
Michael Leaverton (06/07/2013)։ «Caninus, Dog-Fronted 'Grindcore' Band, Rocks Out Loud» (eng)։ Huffpost Good News։ Վերցված է 2015-08-24 
Caninus-ի պաշտոնական էջ Archived 2015-07-31 at the Wayback Machine.
Խմբի Facebook-յան էջ
Խումբը MySpace կայքում
Caninus խմբի էջը Lastfm.ru կայքում
Մեսա շրջան (Կոլորադո)

Մեսա շրջան (անգլ.՝ Mesa County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 8665 կմ² է, բնակչությունը՝ 146723 մարդ (2010 թ. տվյալներով)։ Շրջկենտրոնն է Ջանքշն բնակավայրը։ Կազմավորվել է 1883 թ.։
Ջորջը ջունգլիից (ֆիլմ)

Ջորջը ջունգլիից (անգլ.՝ George of the Jungle), 1997 թվականի խաղարկային, ընտանեկան, ռոմանտիկ-արկածային կատակերգություն ֆիլմ, նկարահանվել է 1967 թվականի համանուն մուլտֆիլմի հիման վրա։ 2003 թվականին ցուցադրվեց ֆիլմի շարունակությունը, որը մեծ համբավ չունեցավ։ 2007 թվականին արձակվել է համանուն մուլտսերիալը։


== Սյուժե ==
Ջորջը մեծացել է գորիլաների մեջ, Աֆրիկայի կենտրոնական ջունգլիներում, որտեղ ապրում էր իր անկաշկանդ կյանքով, մինչև չհանդիպեց գեղեցկուհի Ուրսուլային, ով ոչ միայն հիացնում է նրան, այլ տանում է Սան Ֆրանցիսկո, ուր և կատարվում է ֆիլմի հետագա գործողությունները։


== Դերերում ==
Բրենդեն Ֆրեյզեր - Ջորջ
Լեսլի Մանն - Ուրսուլա Սթենհոփ
Թոմաս Հեյդեն Թոմաս - Լայլ վան դե Գրուտ
Աբրահամ Բենրուբի - Տոռ, ավազակ, Լայլ վան դե Գրուտի ընկեր
Ջոն Քլիզ - կապիկ 'Էյփ' (հնչյունավորում)
Ռիչարդ Ռաունդթրի - Կուեյմ
Հոլլանդ Թեյլոր – Բեատրիս Սթենհոփ, Ուրսուլայի մայրը
Ջոն Բեննեթ Պերրի - Արթուր Սթենհոփ, Ուրսուլայի հայրը
Քելլի Միլլեր - Բեթսի
Քեյթ Սքոթ - պատմող


== Սաունդթրեկ ==
«George of the Jungle» - 2:53 րոպե
«Dela (I Know Why the Dog Howls at the Moon)» - 4:16 րոպե
«Wipe Out» - 2:39 րոպե
«The Man on the Flying Trapeze» - 0:57 րոպե
«My Way» - 1:11 րոպե
«Aba Daba Honeymoon» - 1:55 րոպե
«George of the Jungle» - 1:03 րոպե
«Go Ape [The Dance Mix]» - 3:25 րոպե
«Jungle Band» - 3:18 րոպե
«George to the Rescue» - 1:11 րոպե
«Rumble in the Jungle» - 3:15 րոպե
«The Little Monkey» - 2:23 րոպե
«George of the Jungle [Main Title Movie Mix]» - 2:20 րոպե


== Հետաքրքիր փաստեր ==
Բուժումբուրի պետության անվանումը հանդիսանում է Բուրունդի պետության մայրաքաղաքի անվանումը։
Ֆիլմի ստեղծողներն այնքան էլ լուրջ չեն մոտեցել Աֆրիկայի ֆաունային և հորինված աֆրիկական երկրում մտցրել են ամերիկական տուկաններին, ասիական օրանգուտաններին, ավստրալիական կակադուներին ինչպես նաև հնդկական փղին։
Ֆիլմը նկարահանվել է Սան Ֆրանցիսկոյում, Լոս Անջելեսում (Կալիֆոռնիա նահանգ), Լաս Վեգասում (Նևադա նահանգ) և Հավայիում։
Ֆիլմի վերջում Ջորջը պահում է իր որդուն «Առյուծ արքան» մուլտֆիլմի ժայռի վրա։


== Ծանոթագրություններ ==
Լյուդմիլա Սուպրուն

Լյուդմիլա Սուպրուն (ուկրաիներեն՝ Людмила Павлівна Супрун, հունվարի 7, 1965(1965-01-07), Զապորոժիե, Ուկրաինական ԽՍՀ, ԽՍՀՄ), ուկրաինացի քաղաքական և հասարակական գործիչ, Ուկրաինայի ժողովրդա-դեմոկրատական կուսակցության առաջնորդ։ 1998 թվականից մինչև 2006 թվականը եղել է Ուկրաինայի ժողովրդական պատգամավոր։ 2010 թվականին թեկնածությունն է առաջադրել Ուկրաինայում նախագահական ընտրություններում, որտեղ հավաքել է քվեարկողների ձայների 0,19 %-ը և զբաղեցրել 13-րդ տեղը։ Ուկրաինայի վաստավակավոր տնտեսագետ, տնտեսական գիտությունների դոկտոր, Մարդու իրավունքների միջազգային հանձնաժողովի դեսպանն Ուկրաինայում։


== Կենսագրություն ==
1982 թվականին ոսկե մեդալով ավարտել է Զապորոժիեի թիվ 1 դպրոցը և ընդունվել Տ. Շևչենկոյի անվան Կիևի պետական համալսարան, որն ավարտել է գերազանցությամբ՝ «իրավագետ-իրավաբան» մասնագիտությամբ։
Աշխատել է որպես ձեռնարկության իրավախորհրդատու՝ միաժամանակ ընդունվելով Ուկրաինայի Գիտությունների ակադեմիայի Վ. Կորեցկինի անվան պետության և իրավունքի ինստիտուտի ասպիրանտուրայի միջազգային իրավունքի և համեմատական վերլուծության բաժին։

1989 - Ուկրաինայի գիտահետազոտական ինստիտուտի գյուղատնտեսական ռադիոլոգիայի կրտսեր գիտաշխատող։
1992 - Ուկրաինայի Գիտությունների ակադեմիայի Վ. Կորեցկինի անվան պետության և իրավունքի ինստիտուտի ասպիրանտուրայի միջազգային իրավունքի և համեմատական վերլուծության բաժնի գլխավոր գիտաշխատող։
1993 - «Ինտերագրո» գործարար համագործակցության ասոցիացիայի նախագահ։
14 հոկտեմբերի, 2009 - 17 մարտի, 2010 - ներդրումների և նորարարության պետական գործակալության ղեկավար։Սուպրունը զբաղեցնում է հետևյալ պաշտոնները՝

Աշխարհի ուկրաինական ֆոնդի կառավարման նախագահ։
Ուկրաինայի կանանց քաղաքացիական խորհրդի փոխխոսնակ։


== Ծանոթագրություններ ==


== Արտաքին հղումներ ==
Страница на FaceBook
Досье на liga.net
Людмила Супрун дальше пойдет одна
Կարմիր թագ (պատմվածք)

«Կարմիր թագ» (ռուս.՝ Красная корона), Միխայիլ Բուլգակովի պատմվածքներից։ Առաջին անգամ հրապարակվել է 1922 թվականի հոկտեմբերի 22-ին «Накануне» թերթի «Գրական հավելվածում», և այնուհետև մոռացվել է։
Պատմվածքը վերահրատարակվել և առաջին անգամ մեկնաբանվել է գրականագետ Լիդիա Յանովսկայի կողմից 1977 թվականին։ Պատմվածքը «Historia morbi» ենթավերնագիր ունի։


== Սյուժե ==
Պատմվածքը ներկայացվում է հոգեկան հիվանդի անունից, որին հետապնդում են Ուկրիանիայի վերջին քաղաքացիական պատերազմի ցնցումները։ Պատմողը  տանջվում է մեղքի զգացումով մարտում զոհված եղբոր առջև՝ Սպիտակ բանակի հոժարակամ զինվորի, և  Բերդիանսկում բանվորին մահապատժի ենթարկելու ժամանակ չարտահայտած բողոքի դառնության զգացումից։


== Պատմության վայրը Բուլգակովի ստեղծագործական կենսագրության մեջ ==
Չնայած պատմվածը ինքնակենսագրական չէ, (հերոսը նման չէ Բուլգակովին), այնտեղ հնչում է երկու շատ անձնական շարժառիթներ, որոնք ավելի ուշ ներկայացվել են Բուլգակովի այլ ստեղծագործություններում։ Այն չարտահայտած բողոքի շարժառիթն է, որը կրկին ի հայտ է գալիս  «Ես սպանել եմ» պատմվածքում, այնուհետև երկու անգամ «Վազք» պիեսում (1926–1927): Այն նաև  մահացած կրտսեր եղբոր կերպարն է, որը գրողին հետապնդել էր երկու տարի՝ մինչև եղբոր ճակատագրի պարզումը։
Մինչև «Կարմիր թագը» լույսը տեսնելը, Բուլգակովը արդեն գիտեր, որ Նիկոլայը ողջ է։
«Կարմիր թագը» մոտ է քաղաքացիական պատերազմի թեմային՝ «Սպիտակ գվարդիան» վեպի նախանշանակը, որի վրա Բուլգակովը սկսել էր աշխատել 1923 թվականին։
«Խեղճ հիվանդի» կերպարը հայտնվել է գրողի մեկ այլ աշխատանքի կենտրոնում՝ «Վարպետը և Մարգարիտան» վեպու։ Ճիշտ է, սա այլ կերպար էր և նրա գեղարվեստական բովանդակությունը տարբեր էր, բայց այս վաղ պատմվածքի և հասուն վեպի «վշտի տան» նկարագրության անհատական մանրամասները համընկնում են։


== Ծանոթագրություններ ==


== Արտաքին հղումներ ==
Лидия Яновская Комментарий к рассказу «Красная корона» // Михаил Булгаков. Избранные произведения в двух томах. — Киев: Дніпро, 1989. — Т. 1. — ISBN 5-308-00396-3
Б.Соколов."Булгаковская энциклопедия"
Ցիանիններ

Ցիանիններ, կենտ թվով մեթինային խմբերից բաղկացած շղթայով իրար միացած հետերոցիկլային ռադիկալներ պարունակող օրգանական միացություններ։ Պոլիմեթինային շարքի ներկանյութեր են։ Անվանումը ստացել են այդ դասի առաջին ներկայացուցիչներից մեկի՝ ցիանինի անունից, որը վառ կապույտ ներկանյութ է (հունարեն՝ ϰυανός – կապույտ)։ Ցիանինները սովորաբար ունեն վառ և մաքուր գույներ (դեղինից կապույտ)։ Օգտագործվում են որպես լուսազգայուն թաղանթների սենսիբիլիզատորներ, օրինակ՝ քենոցիանինը լուսանկարչական ժապավենը դարձնում է զգայուն սպեկտրի ինֆրակարմիր տիրույթում (~8500 A°)։
Ջուսանո

Ջուսանո (իտալերեն՝ Giussano), քաղաք Իտալիայում, Լոմբարդիա մարզի Մոնցա և Բրիանցա գավառում։
Բնակչությունը 22 696 մարդ է։ Բնակչության միջին խտությունը՝ 2193 մարդ/կմ²։ Զբաղեցնում է 10, 29 կմ² տարածք։ Փոստային ինդեքս՝ 20034։ Հեռախոսային կոդը՝ 0362։


== Արտաքին հղումներ ==
Բնակավայրի պաշտոնական կայք(իտալ.)
Ժողովածու (3449)

Ժողովածու (3449), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3449 թվի տակ։ Ձեռագիրը գրվել է 1635 թվականին Հակոբ Երզնկացի գրիչի կողմից ենթադրաբար Սպահանում։ Ստացողը եղել է Միքայել Ջուղայեցն։ Գրված է թղթիի վրա, որը ունի 14,7X10 չափս։ Ձեռագիրը կազմված է 409 թերթից։ Գրված է միասյուն նոտրգիրով։ Կազմը` լաթապատ ստվարաթուղթ։ Հիշատակարաններ՝ 146ա, 378բ, հետագայում՝ 409բ (1706 թվականին), կնիք՝ 408բ (1714 թվականին, Յեոտի)։


== Բովանդակություն ==
Լուծմունք ինչ փիլիսոփայական։
Ի Սահմանացն Դաւթի։
Նախերգան  Ստորոգութեանցն, Պերի արմենիասին, Յաղագս աշխարհին, Յաղագս առաքինութեանցն Արիստոտէլի։
Վասն Գոյացութեանց՝ ի Ստորոգութեանցն Արիստոտէլի։
Իշախայ Գիրք ի վերայ բնութեան։
Վասն բառի ի վասն բանի (Մեկնութիւն քերականի)։
Յովհ․ Որոտնեցւոյ Վերլուծութիւն Ստոևոգութեանցն Արիստոտէլի, Լուծմունք Պերի արմենիասին Արիստոտէլի։
Լուծմունք Սահմանացն Դաւթի։


== Ծանոթագրություններ ==
Պրիբերեժնոե (գյուղ, Օրատովկայի շրջան)

Պրիբերեժնոե (ուկրաիներեն՝ Прибережне), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1964 թվականին։
2001 թվականի տվյալներով Պրիբերեժնոե գյուղում բնակվում էր 242 մարդ։ Բնակավայրը զբաղեցնում է 0,731 կմ² տարածք։ Բնակչության խտությունը կազմում էր 331,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)